Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 540/14/5502	Čadca, 23.7.2014
EEČ : 2-37-169-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
ako otec maloletej dcéry XXXXX, nar. XXXXX, ktorá je vo výchove a starostlivosti u svojej matky XXXXX, trvale bytom XXXXX, okres XXXXX, úmyselne riadne na maloletú dcéru neplatil výživné za obdobie od 19.12.2013 do 23. júla 2014. K vyživovacej povinnosti bol aj zaviazaný rozsudkom Okresného súdu Čadca pod sp. zn. 4P/22/2013 zo dňa 30.05.2013, ktorý nadobudol právoplatnosť dňa 24.09.2013, a to prispievať mesačne 29,- €, a to vždy do 15. dňa v mesiaci vopred k rukám matky dieťaťa. Obvinený za uvedené obdobie mal na výživnom zaplatiť 203,- €, zaplatil 203,- €, a teda za uvedené obdobie na výživnom nedlhuje k rukám XXXXX žiadne peniaze.

Právna veta:
lebo zanikla trestnosť činu.

Odôvodnenie:
Uznesením povereného policajta Obvodného oddelenia Policajného zboru Čadca pod sp. zn. ČVS:ORP-724/OO-CA-2014 zo dňa 03.06.2014 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX, trvale bytom XXXXX, okres XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené v predmetom uznesení.

Dňa 15.07.2014 poverený policajt Obvodného oddelenia Policajného zboru Čadca predložil tunajšej prokuratúre spisový materiál pod sp. zn. ČVS:ORP-724/OO-CA-2014 s návrhom na zastavenie trestného stíhania podľa § 215 odsek 1 písm. h) Trestného poriadku. 

Preskúmaním uvedeného spisového materiálu bolo zistené, že uvedený návrh je dôvodný. 

Dňa 19.05.2014 bol z ÚPSVaR Čadca zaslaný Okresnému riaditeľstvu PZ podnet na začatie trestného stíhania pre podozrenie zo zanedbania povinnej výživy XXXXX.
 
Svedkyňa - poškodená XXXXX dňa 08.07.2014 na polícii vypovedala, že s bývalým druhom XXXXX má dcéru XXXXX, ktorá je zverená do jej výchovy a starostlivosti. Rozsudkom Okresného súdu v Čadci pod sp. zn. 4P/22/2013 zo dňa 30.05.2013 je XXXXX zaviazaný prispievať na jej výživu sumou po 29,- € mesačne, ktoré sumy mal zasielať vždy do 15. dňa v mesiaci  k jej rukám. Svoju vyživovaciu povinnosť si neplnil od decembra 2013 a tak ostal dlh v sume 203,- €, avšak XXXXX jej uhradil celú čiastku na výživné, čiže sumu 203,- € a taktiež uhradil už aj za mesiac júl 2014. Ona považuje za uhradené celé preverované obdobie a súhlasí, aby bola vec na polícii ukončená.  

Do spisového materiálu bol zabezpečený právoplatný rozsudok Okresného súdu Čadca pod sp. zn. 4P/22/2013 zo dňa 30.05.2013, ktorý nadobudol právoplatnosť 24.09.2013, ktorým bola maloletá XXXXX zverená do výchovy a starostlivosti XXXXX a otec dieťaťa bol zaviazaný prispievať na výživu maloletej XXXXX  vo výške 29,- € mesačne k rukám matky, vždy 15. dňa  toho - ktorého  mesiaca vopred.

V spisovom materiáli sa nachádzajú doklady o úhrade výživného, odpis z RT, z ktorého vyplýva, že XXXXX bol podmienečne prepustený z výkonu trestu odňatia slobody 19.12.2013 a správy.

Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 odsek 1 písm. a) Trestného zákona o účinnej ľútosti.

Podľa ustanovenia § 215 odsek 1 písm. h) Trestného poriadku prokurátor zastaví trestné stíhanie ak zanikla trestnosť činu.        

Podľa ustanovenia § 86  odsek 1 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného. 

Vzhľadom k tomu, že obvinený XXXXX výživné, ktoré bolo predmetom stíhania v plnej výške uhradil, rozhodla som preto tak, ako je vo výroku tohto uznesenia uvedené a v zmysle § 215 odsek 1 písm. h) Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1 Trestného zákona. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku).

JUDr. Anna Lašová
prokurátorka